**ГОДИШЕН ОТЧЕТ за 2023 г.**

***Национална програма за подобряване на майчиното и детско здраве 2021-2030 г. и План за действие за периода 2021-2023 г.***

Във връзка с подобряване на майчиното и детско здраве, от служителите на РЗИ-Добрич, в учебни заведения на територията на област Добрич са проведени 41 лекции/беседи и 11 обучения с 1140 участника (1018 ученика, 116 педагози и 6 медицински специалисти), обхващащи информационни и други дейности, свързани с:

* повишаване на здравната култура по отношение на репродуктивното здраве и семейното планиране;
* промоция на здраве и превенция на заболяванията;
* изграждане на здравословни навици при подрастващите по отношение на храненето;
* укрепване на здравето на децата и подрастващите чрез физическа активност;
* превенция на рисково за здравето поведение при подрастващите и младите хора (тютюнопушене, употреба на алкохол, наркотици и др.).

При провеждане на образователните дейности са предоставени общо 415 бр. здравно- образователни материали. Оказана е 26 бр. методична помощ на 47 лица (медицински специалисти и педагози).

Във връзка със Заповеди №№РД-01-322/05.06.2023г. и РД-01-578/19.10.2023 г. на Министъра на здравеопазването, за организиране на дейности по Националната програма за подобряване на майчиното и детско здраве, отпуснатите финансови средства в размер от 2000 лв. са изразходвани за закупуване на интерактивни пособия за организиране и провеждане на здравно-образователни мероприятия, свързани с промоция на здравето и превенция на рисково за здравето поведение и за отпечатване на здравно-образователни материали – рисувателна книжка за превенция на рисково за здравето поведение (тютюнопушене).